Komisjoni määrus (EÜ) nr 2147/95,

8. september 1995,

millega muudetakse määrust (EÜ) nr 1162/95, mis sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1863/95, [2] eriti selle artikli 9 lõiget 2, artikli 12 lõiget 4 ja artikli 13 lõiget 11,

ning arvestades, et:

komisjoni määrus (EÜ) nr 1162/95 [3] (viimati muudetud määrusega (EÜ) nr 1861/95 [4]) sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks; eksituse tõttu ei kajasta nimetatud määrus aastaid kestnud olukorda linnase ekspordilitsentside kehtivusaja suhtes, mis tähendab seda, et kui erinõudmist ei esitata, on nimetatud litsentside kehtivusaja pikkus jooksev kuu pluss neli kuud; nimetatud viga tuleks parandada;

saaduste ja toodete loend, mille kohta kehtib artikli 7 lõikes 3 nimetatud järelemõtlemisaeg, ei ole ühenduse koondnomenklatuuri (Combined Nomenclature - CN) koodi 11022090 alla kuuluva toote puudumise tõttu täielik; nimetatud loendisse tuleks teha asjakohane lisandus;

vastavalt sellele tuleks muuta määrust (EÜ) nr 1162/95;

käesolevas määruses ettenähtud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Käesolevaga muudetakse määrust (EÜ) nr 1162/95 järgmiselt.

1. Artiklis 7:

a) asendatakse lõige 2 järgmisega:

"2. Hoolimata lõikest 1, kehtivad nõudmise korral CN-koodi 11071019, 11071099 ja 11072000 alla kuuluvate saaduste ja toodete ekspordilitsentsid, mis on välja antud määruse (EMÜ) nr 3719/88 artikli 21 lõike 1 kohaselt, alates nende väljaandmiskuupäevast kuni:

- jooksva kalendriaasta 30. septembrini, kui need on välja antud ajavahemikus 1. jaanuarist kuni 30. aprillini,

- väljaandmiskuule järgneva 11. kuu lõpuni, kui need on välja antud ajavahemikus 1. juulist kuni 31. oktoobrini,

- järgmise kalendriaasta 30. septembrini, kui need on välja antud ajavahemikus 1. novembrist kuni 31. detsembrini.

Hoolimata määruse (EMÜ) nr 3719/88 artiklist 9, ei saa eespool mainitud juhtudel käesolevas lõikes nimetatud litsentsidest tulenevaid õigusi loovutada.";

b) lõige 3 asendatakse järgmisega:

"3. Määruse (EMÜ) nr 1766/92 artikli 1 lõike 1 punktides a, b, c ja määruse (EMÜ) nr 1418/76 artiklis 1 loetletud saaduste ja toodete, samuti määruses (EMÜ) nr 1766/92 loetletud CN-koodi 11022010, 11022090, 11031310, 11031390, 11032920, 11042150, 11042299, 11042310, 11081100, 11081200, 11081300, 11090000, 17023051, 17023091, 17023099, 17024090, 17029050, 17029079, 21069055, 23091011, 23091013, 23091031, 23091033, 23091051, 23091053, 23099031, 23099033, 23099041, 23099043, 23099051 ja 23099053 alla kuuluvate saaduste ja toodete ekspordilitsents antakse välja kolmandal tööpäeval pärast taotluse esitamist, kui vahepeal ei ole võetud mingeid erimeetmeid.

Komisjon võib teha otsuse taotlusi mitte rahuldada.

Esimest lõiku ei kohaldata nende litsentside suhtes, mis on välja antud seoses pakkumisega."

2. Artiklis 10 asendatakse punkt a järgmisega:

"a) 1 eküü tonni kohta nende impordilitsentside puhul, mille suhtes määruse (EMÜ) nr 1766/92 artikli 10 lõike 4 neljandat alapunkti ei kohaldata, ja määruse (EMÜ) nr 1418/76 alla kuuluvate saaduste ja toodete puhul ning 5 eküüd tonni kohta toetuseta ekspordilitsentside puhul;"

3. Käesolevaga asendatakse määruse (EÜ) nr 1162/95 II lisa A osa juuresoleva lisaga.

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Artikli 1 lõike 1 punkti a kohaldatakse siiski alates 1. juulist 1995.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 8. september 1995

Komisjoni nimel

komisjoni liige

Franz Fischler

[1] EÜT L 181, 1.7.1992, lk 21.

[2] EÜT L 179, 29.7.1995, lk 1.

[3] EÜT L 117, 24.5.1995, lk 2.

[4] EÜT L 177, 28.7.1995, lk 86.

--------------------------------------------------

LISA

"A. Teravili

CN-kood | Saaduse või toote kirjeldus | Kehtivusaeg |

07099060 | Suhkrumais, värske või jahutatud | Väljaandmiskuule järgneva neljanda kuu lõpuni |

07129019 | Kuivatatud suhkrumais, terve, tükeldatud, viilutatud, purustatud või pulbrina, muul viisil töötlemata, välja arvatud hübriidmaisi seeme |

10019091 | Pehme nisu ja meslin |

10019099 | Spelta nisu, pehme nisu ja meslin, mida ei kasutata külvamiseks |

10020000 | Rukis |

100300 | Oder |

100400 | Kaer |

10051090 | Mais, välja arvatud hübriidseeme |

10059000 | Mais, välja arvatud seeme |

10070090 | Sorgo, välja arvatud hübriidsorgo seeme |

1008 | Tatar, hirss ja kanaari paelrohi; muu teravili |

100110 | Kõva nisu |

110100 | Püülijahu nisust või meslinist |

11021000 | Rukkipüülijahu |

11031190 | Nisutangud ja -jahu pehmest nisust ja spelta nisust |

Määruse (EMÜ) nr 1766/92 A-lisas loetletud saadused ja tooted |

11031110 | Nisutangud ja -jahu kõvast nisust |

1107 | Linnased, röstitud või röstimata | |

Eespool nimetatud saadused ja tooted, mida eksporditakse litsentside alusel, kus 20. jaos on märge: "Litsents üldise tolli- ja kaubanduskokkuleppe alusel – toiduabi" | Väljaandmiskuule järgneva neljanda kuu lõpuni" |

--------------------------------------------------